Ιερό του Μίθρα Αιγίου

Το ιερό του Μίθρα ή Μιθραίο είναι λατρευτικός χώρος που ανασκάφτηκε στην πόλη του Αιγίου αφιερωμένος στον Μίθρα. Ο χώρος που βρέθηκε το ιερό είναι στην οδό Σωτηρίου Λόντου 19 και είναι ρωμαϊκών χρόνων.

Ο αρχαιολογικός χώρος ανακαλύφθηκε τυχαία κατά τις εργασίες εκσκαφής για ανέγερση οικοδομής και ανασκάφηκε το 2001ΣΤ' Εφορεία Προϊστορικών και Κλασσικών Αρχαιοτήτων, "Ανασκαφές στην Αχαΐα" , ανακτήθηκε 17 Ιανουαρίου 2013. Ο χώρος είναι υπόγειος λαξευμένος σε φυσικό πέτρωμα με πλακοστρωμένο το δάπεδο, η πρόσβαση γίνεται από πέτρινη σκάλα με οκτώ (8) σκαλοπάτιαΗλεκτρονική πλοήγηση μνημείων Αιτωλοακαρνανίας-Αχαίας, "Αίγιο, Μιθραίο" , ανακτήθηκε 17 Ιανουαρίου 2013. Οι διαστάσεις του είναι 4x4,5 μέτρα πλάτος και 2,68 μέτρα ύψος. Στον υπόγειο χώρο υπάρχει λαξευμένη κόχη όπου βρισκόταν το ανάγλυφο του Μίθρα και μια στοά που είναι άγνωστη η χρήση της. Το ιερό κατασκευάστηκε και έπαψε να χρησιμοποιείται τον 2ο - 3ο μ.Χ. αιώνα.

 Παραπομπές 

Κατηγορία:Κτίρια και κατασκευές στο Αίγιο
Κατηγορία:Αίγιο
Κατηγορία:Αρχαιολογικοί τόποι στην Αχαΐα